Activităţi preconizate a fi derulate pe parcursul implementării proiectului

„Reabilitarea Prudentă şi Revitalizarea Economică a Cartierelor Istorice 
din Timişoara”
în perioada 2006 – 2008.
1. Înfiinţarea Centrului de Coordonare pentru Reabilitare Urbană Timişoara (CRUT), în cadrul Primăriei, ce va avea ca obiect de activitate coordonarea activităţii de reabilitare în cartierele istorice, oferind sprijin instituţiilor de specialitate abilitate ale municipalităţii pentru lărgirea ofertei lor prin cursuri pentru reabilitare clădiri istorice.
a) Stabilirea structurii CRUT 

· Clarificare finală asupra viitoarei forme de organizare şi a asigurării finanţării pentru CRUT pe termen lung 

· Hotărârea Consiliului Local al Municipiului Timişoara privind aprobarea implementării proiectului „Reabilitarea Prudentă şi Revitalizarea Economică a Cartierelor Istorice din Timişoara” de către Primăria Municipiului Timişoara în colaborare cu Deutsche Gesellschaft für Technische Zusammenarbeit (GTZ) şi oraşele înfrăţite Gera şi Karlsruhe. 
· Elaborarea catalogului de sarcini al CRUT şi al fişelor de post 
· Selectarea de colaboratori/angajaţi şi stabilirea formelor de instruire, respectiv specializare profesională 

b) Coordonarea activităţii de reabilitare prudentă a cartierelor istorice de către CRUT 

· Stabilirea scopului şi liniilor directoare pentru activitatea de reabilitare prudentă a cartierelor istorice din Timişoara.
· Stabilirea zonelor în care se vor executa lucrări de reabilitare urbană.
· Elaborarea unui Regulament care să includă scopul, liniile directoare şi zonele de intervenţie şi aprobarea acestuia de către Consiliul Local al Municipiului Timişoara.
· Pregătirea, precum şi lucrări post-pregătitoare ale activităţilor propriu-zise de coordonare, organizate în mod regulat sub forma unor şedinţe, la care participă toate instituţiile cu implicare în procesul de reabilitare. 

· Coordonarea activităţilor, a implementării şi a derulării viitoarelor lucrări de reabilitare urbană.
c) Lărgirea ofertei de curs a instituţiilor de educaţie abilitate existente prin abordarea tematicii de reabilitare a clădirilor istorice 
· Sprijin acordat Fundaţiei Romậno - Germane Timişoara pentru elaborarea unei noi programe de învăţământ, pentru instruirea de cadre didactice precum şi introducerea de noi cursuri de pregătire, în cooperare cu industria germană a construcţiilor (proiecte PPP , public private partnership, rezultate prin cooperarea instituţiilor publice cu cele private), cu proiectul româno-german „Reabilitarea centrului istoric Sibiu / Hermannstadt“ sau prin parteneriatele cu oraşele germane Karlsruhe şi Gera.  

· Sprijin acordat Universităţii Tehnice Timişoara, Facultatea de Construcţii / specializarea arhitectură, la elaborarea unei noi programe având ca temă reabilitarea de clădiri istorice, precum şi la introducerea de cursuri de specializare pentru arhitecţi şi ingineri (în cooperare cu Universitatea Karlsruhe şi Proiectul „Reabilitarea centrului istoric Sibiu / Hermannstadt“) 

2. Identificarea programelor de finanţare adecvate pentru reabilitarea clădirilor, a infrastructurii tehnice şi a spaţiului public şi elaborarea de proiecte finanţabile pentru lucrări de reabilitare
a) Identificarea programelor de finanţare adecvate pentru lucrări de consolidare, reabilitare şi modernizare a structurii clădirilor, precum şi pentru lucrări de reabilitare a spaţiului public 

· verificarea posibilităţilor de instituire a unui fond al autorităţilor locale pentru reabilitarea clădirilor reprezentative pentru imaginea oraşului

· analiza programelor de finanţare existente pe plan naţional şi internaţional pentru reabilitare prudentă 

· sprijin acordat autorităţilor locale pentru identificarea şi implementarea de programe de finanţare locale (de ex. prin creşterea impozitului funciar pe terenuri sub forma unei „cote pentru reabilitare“). 

· sprijin acordat autorităţilor locale la accesarea de fonduri externe (de ex. programe de finanţare naţionale, europene, credite din partea băncii KfW, etc.) 

b) Pregătirea, în formă finală, de proiecte finanţabile în vederea reabilitării cartierelor istorice 

· înregistrarea şi evaluarea tuturor proiectelor planificate, a celor în curs de derulare şi a celor pentru care s-au executat deja lucrări de reabilitare în cartierele istorice

· consultanţă oferită municipalităţii Timişoarei la elaborarea şi adoptarea conceptului de măsuri „Reabilitarea cartierelor istorice din Timişoara“, în care să fie stabilite priorităţile, actorii şi paşii importanţi care trebuie urmaţi.
· pregătirea de proiecte de reabilitare a infrastructurii tehnice, de exploatare a spaţiului public şi de reabilitare de clădiri de locuinţe, care urmează să fie implementate prin viitoare programe de finanţare naţionale şi internaţionale (mai cu seamă cu privire la viitoarele programe europene)

· verificarea practică a programelor de reabilitare optime pentru reabilitarea elementelor constructive vizibile (faţade şi acoperişuri) (făcând referire la experienţa acumulată în cadrul proiectului de cooperare tehnică „Reabilitare centrului istoric Sibiu/Hermannstadt“) 

3. Sensibilizarea locuitorilor din cartierele istorice privind tehnicile de reabilitare adecvate 

a) Elaborarea de către CRUT şi difuzarea de materiale de informare şi consultanţă orientate în funcţie de diversele tematici sau grupuri ţintă 

· evaluarea materialelor de informare a cetăţenilor existente

· estimarea necesarului de materiale suplimentare în vederea mobilizării diferitelor grupuri ţintă

· conceperea şi elaborarea de materiale de informare şi de consultanţă complementare în vederea unei informări ţintite, a sensibilizării şi a mobilizării grupurilor ţintă

· prezentarea şi difuzarea materialelor prin intermediul multiplicatorilor şi prin mijloace Mass Media

b) Identificarea posibilităţilor de participare a populaţiei şi iniţierea procedurilor de participare a populaţiei şi a actorilor locali
· dezvoltarea unor proceduri şi tehnici importante de participare a cetăţenilor la proiectele de reabilitare clădiri istorice 

· derularea de acţiuni participative pentru locuitori/proprietari/populaţie în vederea elaborării de documentaţii de reabilitare pentru anumite clădiri şi a elaborării de măsuri de reabilitare pentru spaţiul public

4. Elaborarea ofertei de consultanţă în vederea asigurării dezvoltării durabile a cartierelor istorice 

a) Consultanţă gratuită acordată proprietarilor, asociaţiilor de proprietari şi chiriaşilor din cartierele istorice, sub îndrumarea CRUT 

· elaborarea de fişe de post pentru personalul consultant 

· selectarea de arhitecţi şi ingineri locali adecvaţi acestor activităţi 

· elaborarea şi stabilirea unor modele de specializare profesională (de ex. practică în cadrul proiectului de cooperare tehnică “Reabilitarea centrului istoric Sibiu/Hermannstadt“) 

· organizarea de şedinţe de coordonare regulate cu participarea membrilor grupului de consultanţă şi a iniţiatorului de proiect 

· publicarea şi prezentarea publică a proiectului de consultanţă 

